Татарстан Республикасы Теләче муниципаль районы

мәктәпкәчә белем бирү муниципаль бюджет учреждениесе

“ Алан балалар бакчасы”

**Тема :** **“ Әкият иленә сәяхәт ”**

**Төп белем бирү өлкәсе**: танып белү үсеше

**Эшчәнлек төре** : иң гади математик күзаллаулар формалаштыру буенча интеграл эшчәнлек

Уртанчылар төркеме

Тәрбияче:Гарипова Алсу

Фаридовна

**2015 ел**

**Максат**: балаларның математик белемнәрен ныгыту, кызыксыну-чанлыкларын үстерү, аларның уйлау, фикерләү дәрәҗәләрен, күзаллауларын яхшырту.

**Тәрбия бурычы:** математик күнекмәләргә кызыксынучанлык тәрбияләү.

**Үстерү бурычы:**  балаларның уйлау сәләтен , игътибарын ,хәтерен , хәрәкәтен , сөйләмнәрен үстерү.

**Белем бирү бурычы:** 5 кә кадәр санау күнекмәләрен , предметлар саны белән цифрларны туры китерү күнекмәләрен үстерү; кәгазъ битендә ориентлашуны (уңда ,сулда ,өстә , аста ,уртада), балаларның геометрик фигуралар түгәрәк, квадрат, өчпочмак турында белемнәрен ныгыту.

**Интеграл белем бирү өлкәсе**: : танып-белү үсеше, физик үсеш, сөйләм үсеше

**Методик алымнар һәм чаралар**: темадан чыгып әңгәмә , сорау бирү , мөстәкыйль эшчәнлек , сөенеч мизгеле, мактау,тикшерү, слайдлар куллану, анализ ясау.

**Күрсәтмә материал**: презентация, төрле төстәге геометрик фигуралар, тишекле келәм.

**Тарату өчен материал**: Карандашлар, цифрлар, төрле сандагы рәсемнәр һәм цифрлар ясалган карточкалар ,А4 форматында уртасында убырлы карчык йорты сурәтләнгән карточкалар һәм шуңа урнаштырылырга тиешле предметлы рәсемнәр(кояш ,казлар-аккошлар ,алмагач ,убырлы карчык).

**Эшчәнлек барышы:**

**1.Оештыру. Балаларны кызыксындыру**

**Тәрбияче:**

- Хәерле иртә балалар! Әйдәгез барыбызга да елмаеп хәерле иртә телик әле:

Хәерле иртә, сезгә ! Хәерле иртә, безгә ! Хәерле иртә, барыбызга да !

Без барыбыз да әкиятләр яратабыз.Бүген без сезнең белән әкият буенча сәяхәт итәрбез.Нинди әкият икәнен сез миңа әйтерсез,мин шул әкияттән өзек укыйм.” Казлар- аккошлар очып килгәннәр һәм малайны (Ваняны) канатларына утыртып очып киткәннәр”

-Бу әкиятнең исеме ничек ?

- “Казлар – аккошлар”.

- Дөрес балалар , молодцы.(Экранда әкиттән иллюстрация **) Слайд 1 ,2**

Сез беләсезме ул әкияттә ниләр булганын ?

- Маша энесен чирәмгә утыртып , үзе иптәш кызлары янына уйнарга киткәч, казлар-аккошлар канатларына утыртып энесен алып китәләр.Һәм Маша энесен эзләргә чыга. Балалар , Машага энесен эзләргә ярдәм итәбезме ?

-Ярдәм итәбез , Машага энесен табарга булышыбыз.

- Балалар , сәяхәткә китәргә әзерме? Әзер булсагыз, сезне тылсымлы келәм-очкычка чакырам (Келәмне карау,анда төрле тишекләр)

-Балалар , карагыз әле , келәмебезне тычканнар тишкән бит. Әйдәгез аны тиз генә ямыйк. Безгә келәмне ямарга геометрик фигуралар ярдәм итәр.

**2. “Туры килә торган геометрик фигураларны куй”**

(Тишекләргә туры килә торган геометрик фигураларны эзләп алып куялар,сорауларга җавап биреп)

-Бу нинди фигура? (өчпочмак ,түгәрәк, квадрат,турыпочмаклык) Ул нинди төстә? Өчпоманың нәрсәләре бар?(почмаклары , яклары) Ничә почмагы бар? Квадратның яклары нинди? (тигез),ә турыпочмаклыкның?(яклары тигез түгел) Балалар, бу фигуралар бер-берсеннән нәрсә белән аерылалар?

-Формалары, төсләре белән. һ.б.

-Булдырдыгыз , тылсымлы келәм -очкычка әйбәтләп утырдык.Күзләрне йомдык һәм очабыз дип күзалдыбызга китердек.Без өскә күтәреләбез:өскә , өскә, югарыда ,кырлар, урманнар өстеннән очабыз. 5 кә кадәр саныйбыз. Йөзтүбән төшәбез: аска , аска , түбән төштек , җиргә утырдык)

Ниһаять , без Әкият илендә.

Машага юлында мич очраган. (Экранда мич рәсеме**)** Ул мичтән сораган **:**

**Слайд 3**

-Мич, мич, әйт әле казлар- аккошлар кайсы якка очтылар?

-Минем биремемне үтәсәң , казларның кайсы якка очканын күрсәтермен,-дигән.

**3.“Кабартмаларны сана һәм тоташтыр”**

(карточкалар белән эш : балалар карточкада ясалган әйберләр санына туры килгән цифрны сызык белән тоташтыралар)

-Карточкада ясалган әйберләр санына туры килгән цифрны сызык белән тоташтырыгыз. **Слайд 4**

-Дөрес эшләдегез, мич күрсәтте казларның кайда очканнарын.

- Маша алда алмагачны очраткан (экранда алмагач рәсеме) **Слайд 5**

- Алмагач , алмагач , әйт әле казлар кайсы якка очтылар?

Алмагач әйткән:

**4.** - **Әйтермен, әгәр дә минем сорауларыма тиешле саннарны күтәреп матемтик телдә дөрес җавап бирсәгез. Слайд 6**

- Ничә алмагач ?(1)

-Барлыгы ничә кызыл алма?(5)

-Барлыгы ничә яшел алма(3)

-Барлыгы ничә сары алма?(4)

-Коелган алмалар ничә ?(2)

-Нинди төстәге алмалар күберәк,әзерәк,әз?

-**Ә хәзер цифрларны тәртип буенча дөрес итеп тезегез**

Алмагач казларның кайсы якка очканнарын әйткән.

**5. Физминутка.**

- Балалар, әйдәгез азрак ял итеп алыйк. Түгәрәк ясап басыйк һәм минем арттан кабатлагыз.

Утырып инде арыдык,

Бераз ял итеп алыйк.

Кулларны билгә куеп,

Башларны чайкап карыйк.

Куллар билгә, өскә, янга,

Утырып – торып алыйк.

Кушаяклап сикерик тә

Сәяхәтне дәвам итик.

-Маша сөт елгасын очраткан,елганың ярлары кесәлдән икән. **Слайд 7**

(экранда елга рәсеме)

-Елга, елга әйт әле, казлар- аккошлар кайсы якка очтылар?

- Мин сиңа әйтермен , Маша , ләкин син башта биремне үтә.

**6. “Кәгазь битендә предметларны дөрес урнаштыр”**

(Экранда тавык тәпиендә торган йорт**) Слайд 8**

**-**Балалар ,безгә кәгазь битендә предметларны дөрес урнаштырырга кирәк.(балаларга уртасында убырлы карчыкның йорты ясалган кәгазь битләр һәм предметлы рәсемнәр тарату)

-Йортның уң ягында өстә казларны урнаштырыгыз.

-Ә йортның сул ягында өстә кояшны урнаштырыгыз.

-Йортның уң ягында аста алмагачны урнаштырыгыз.

-Йортның сул ягында аста убырлы карчыкны куябыз.

(Йорттан сулда , уңда , аста, өстә нәрсәләр урнашканын әйтү , экрандагы рәсемнән тикшерү дөрес урнаштырганны) **Слайд 9**

- Булдырдыгыз ,балалар , менә Маша да энесен тапты.

(Экранда әкияттән иллюстрация**) Слайд10**

-Балалар барлык биремнәрне дә үтәдек , Машага энесен табарга булыштык , рәхмәт сезгә.

- Келәм –очкычта кире очарга вакыт җитте.Утырдык , күзләрне йомдык, 5 кә кадәр саныйбыз да күтәреләбез . Өскә күтәреләбез: өскә, өскә, без югарыда , кырлар , урманнар өстеннән очабыз. Ниһаять , без балалар бакчасына кире кайттык. Йөзтүбән төшәбез: аска, аска , түбән төштек , җиргә утырдык.

**Йомгаклау.**

-Сезгә сәяхәт ошадымы? Без кайсы әкият буенча сәяхәт иттек?

-Без Машага ничек ярдәм иттек? (Туры килә торган геометрик фигураларны сайлап куйдык,” кабартмалар”саны белән туры килүче цифрларны тоташтыр-дык , алмагачның алмаларын санап ,чагыштырдык , предметларны простран-ствода урнаштырдык (сулда, уңда, өстә ,аста)

-Балалар, сез ничек уйлыйсыз, ни өчен Машага бу сынауларны үтәргә туры килгән? (чөнки ул әтисе белән әнисенең сүзләрен тыңламаган)

-Менә шуның белән сәяхәтебез тәмам. Бүген сез барыгыз да булдырдыгыз, сәяхәт вакытында үзегезне бик тәртипле тоттыгыз, дус булдыгыз, матур җа-ваплар бирдегез. Маша сезгә үзенә булышканыгыз өчен ,шушы матур китап-ларны җибәрде.Китаптагы биремнәрне эшләп белемнәрегезне тагын да ны-гытырсыз.

Эшчәнлек тәмам.